NaiveNeuron/SloPal huggingface dataset:
P. Hrušovský, predseda NR SR: (2004-02-04):
návrh vlády na vyslovenie súhlasu Národnej rady Slovenskej republiky s Dohodou o účasti v Európskom hospodárskom priestore, ktorý prerokúvame ako tlač 489. Pán minister, máte slovo.
Gröhling, Branislav, poslanec NR SR (2019-04-03):
Kolegyne, kolegovia, v rozprave vystúpili dvaja poslanci. Prosím, pán predsedajúci, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Zajačik, Vladimír, poslanec NR SR (2022-06-29):
Teraz budeme hlasovať o pozmeňujúcom a doplňujúcom návrhu pána poslanca Šudíka. Dajte, prosím, hlasovať.
Laššáková, Jana, podpredsedníčka NR SR (2014-11-25):
Pán poslanec, teda navrhujete presunúť hlasovanie, bod č. 9 pred hlasovaním zákona o štátnom rozpočte? O tom budeme hlasovať? Poprosím vás, zapnite pána poslanca.
Laurenčík, Milan, podpredseda NR SR (2020-09-22):
Ďakujem. Prosím, zaujmite miesto pre spravodajcu. Otváram všeobecnú rozpravu. Do rozpravy som nedostal žiadnu písomnú prihlášku, preto sa pýtam, či sa niekto hlási do rozpravy ústne. Končím možnosť prihlásenia. Prihlásená je pani poslankyňa Jana Žitňanská, nech sa páči, máte slovo, pani poslankyňa.
Kadúc, Miroslav, poslanec NR SR (2014-04-03):
Ďakujem veľmi pekne. Ja som veľmi rád, že tá diskusia tu je aspoň aká-taká. Škoda, že len zo strany opozície. Ale zazneli tu niektoré veci a podľa mňa úvahy o tom, že neplatenie faktúr bude trestným činom, sú úplne scestné. Úplne scestné. Radšej možno zatlačme na pána ministra, čo inak sa už dávno malo spraviť, aby tá elektronizácia justície bola taká, že platí, ak je vydaný do 30 dní. Veď omnoho rýchlejšie bude fungovať justícia, vymožiteľnosť práva. Toto je cesta. A netreba zabúdať, viete, úpravami Zákonníka práce v poslednej dobe sa stalo práve to, že títo ľudia nie sú zamestnanci, ale sú živnostníci. Keby neboli také úpravy, ako ste, páni kolegovia z vládnej strany, spravili, tí ľudia by mohli byť zamestnanci. Nemuseli byť živnostníci. Táto novela by tu nemusela byť. Ja sa, opäť sa odosobním od toho včerajšieho vystúpenia, ktoré sme tu mali s pánom kolegom Hlinom, a trúfnem si povedať, že tento návrh je dobrý a bol by ešte lepší, keby prešiel aj ten, čo my sme dávali včera. Tieto dva návrhy, skrátenie lehoty splatnosti, zákonné skrátenie lehoty splatnosti spolu s vymožiteľnosťou, reálnou vymožiteľnosťou peňazí od konkrétnych subjektov je kľúčom, je kľúčom k posilneniu vymožiteľnosti práva a práve tým malým a stredným. Preto ja za tento návrh zahlasujem a budem presviedčať mojich kolegov, aby urobili tak isto.
V. Veteška, podpredseda NR SR: (2004-03-17):
A. Blajsko, poslanec: Vážený pán podpredseda, dámy a páni, vážený pán minister financií, pán minister práce, sociálnych vecí a rodiny, mne stačíte obidvaja, keď ste tu. Včera som sa o niektorých otázkach, ktoré sa týkajú tejto správy, vyjadril. Dnes to trošku oživím tak, že dnes som dostal doporučený list, ktorý je pre mňa, dá sa povedať, preukázateľným dôkazom, že sociálna situácia určitých rodín je neriešiteľná a budem vás prosiť, pán minister Kaník, hlavne vás, keby ste mi potom na to nejako zareagovali. V porovnaní s predchádzajúcou správou predloženou na rokovanie Národnej rady Slovenskej republiky súčasnú správu, o ktorej rokuje Národná rada Slovenskej republiky, možno charakterizovať tak, že je širšie spracovaná, predovšetkým pokiaľ ide o popisovanie vecných zmien...
M. Hort, podpredseda NR SR: (2006-10-20):
Teraz dávam slovo spoločnej spravodajkyni z výboru pre pôdohospodárstvo, životné prostredie a ochranu prírody poslankyni Jarmile Tkáčovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči, pani kolegyňa.
Hudacký, Ján, poslanec NR SR (2014-11-09):
Ďakujem pekne, pani podpredsedníčka. Ja len chcem v podstate opraviť pána poslanca Matoviča s tým, že nebolo treba realokovať tieto zdroje, pretože tieto zdroje boli disponibilné v operačnom programe Doprava. Bolo ich skutočne toľko, že sa vlastne prakticky nečerpali. Takže to je len oprava. Nebol som celkom pri tej debate ohľadom jadrovej energetiky, aj keď teraz ten náš vstup už sa nedotýkal tej jadrovej energetiky. Ale treba poznať aj pozadie celej energetickej koncepcie, pretože tu rôzni ľudia hovoria rôzne názory, svoje nejaké, by som povedal, takéto vnímania a možno niekedy až sny. Treba, aby sme poznali skutočne štruktúru energetiky, v podstate tých zdrojov, z ktorých elektrickú energiu generujeme, samozrejme, aby sme brali do úvahy predovšetkým bezpečnosť dodávky elektriny. A ja si myslím, že jadrová energetika napriek tomu, že obhajujem všetky efektívne formy generovania elektrickej energie a vôbec energií v podstate, ešte bude musieť byť dlhodobo v našej energetickej koncepcii na Slovensku. Ďakujem pekne.
Chren, Martin, poslanec NR SR (2013-09-17):
Ďakujem veľmi pekne. Vážená pani predsedajúca, chcel som reagovať a poopraviť niektoré fakty, ktoré zazneli vo vystúpení môjho predrečníka. Možno by som spomenul to, že v roku 2008 ten nevýhodný kontrakt na nákup plynu, dlhodobý, podporili a zahlasovali zaň práve nominanti strany SMER v predstavenstve SPP a že je to teda práve Robert Fico, ktorý je zodpovedný za straty, ktoré SPP dosahuje. Možno by som spomenul to, že pán Fico je v podstate prvý premiér, ktorý vôbec potvrdil, že SPP straty dosahuje. Váš nominant, nominant SMER-u, pán Holjenčík v ÚRSO ešte pred dvomi týždňami tvrdil, že žiadne straty v SPP nie sú, čím je usvedčený, že klamal, a mal by byť okamžite odvolaný z postu šéfa ÚRSO, pretože nemôžme mať na takom zodpovednom poste úradníka, ktorý klame niekoľko rokov všetkým občanom a spôsobil tým ohrozenie stámilionovými arbitrážami občanom Slovenskej republiky. Hovoril by som aj o tom, ako riešiť problémy s cenou plynu a či aj milionári, možno aj spomedzi vašich ministrov, majú mať dotované vykurovania svojich bazénov lacným plynom na úkor všetkých občanov, na úkor peňazí, ktoré potom budú chýbať v zdravotníctve a na dôchodky. Pretože tie peniaze odniekiaľ treba vziať. Ale takto, keď tu môj predrečník nie je, môžem povedať len jednu vec. (Reakcie z pléna.) Máme prvého premiéra, ktorý sa musí skrývať nie pred nami, ale pred občanmi a pred svojimi voličmi tým, že odišiel. A hrozím sa toho, keď si predstavím, že budúci prezident je človek, ktorý sa musí skrývať pred vlastnými občanmi. Ďakujem.
Sulík, Richard, predseda NR SR (2011-09-14):
Ďakujem. To boli písomne prihlásení, teda písomne prihlásený rečník. Pýtam sa, kto sa chce do rozpravy prihlásiť ústne? Pán poslanec Přidal, aj vy ste prejavili záujem. Tak máme dvoch, máme troch poslancov. Uzatváram možnosť sa prihlásiť do rozpravy. Pán poslanec Matej.
M. Dzurinda, predseda vlády SR: (2003-12-11):
Po prvé nie je pravda, že som povedal, že štát nemôže s tým nič robiť. Práve vďaka ekonomickej politike dnes priemerné úrokové sadzby z úverov nie sú 25, ale 8 %. Práve preto sa snažíme mať za sebou poslednú deregulačnú vlnu a ešte výraznejšie poklesne aj inflácia a dostane sa do podobnej rozumnej korelácie inflácia s priemernými úrokovými sadzbami, ako je to v iných krajinách. Niečo sa dá urobiť za rok, niečo sa dá urobiť za štyri roky, na niečo je potrebných 6 - 7 rokov. Takže to nie je pravda. Len vaša predstava možno rieši to administratívne a moja predstava sa zrejme nie celkom zhoduje. Po druhé nestrašme ľudí. Nemám žiadnu informáciu, že treba vracať peniaze. Ale rád by som sa vyjadril k tomu, že banky boli zadlžené a že sme ich 100 mld. oddlžili. Pán poslanec, povedzme si otvorene a úprimne, čo to je za sekeru. A ja som ako železničiar dostal byt družstevný stabilizačný v Petržalke, pričom úroková sadzba bolo 1 %, ale úrokové sadzby v bankách boli omnoho vyššie. Ten úrokový diferenciál štát nevládal bankám vyrovnávať. Štát umelo vyrábal sekery. Pán poslanec, Jadrová elektráreň Mochovce, pozrite sa, za akú úrokovú sadzbu banky museli, štátne banky museli požičať investorovi a opäť štát si nesplatil tú povinnosť, aby úrokový diferenciál vyrovnal. Takto sa tých 100 mld. šialených peňazí nazbieralo. Toto je dedičstvo, ktoré jednoducho postupne musíme riešiť a spasiť zo sveta. (Ozval sa zvuk časomiery.)
V. Veteška, podpredseda NR SR: (2005-11-09):
Odovzdávam vedenie schôdze pánovi predsedovi parlamentu.
Bugár, Béla, podpredseda NR SR (2016-10-12):
Prezentujme sa a hlasujme. (Hlasovanie.) Prítomných 139 poslancov, za 80, proti 28, zdržalo sa 31 poslancov. Konštatujem, že tieto body zo spoločnej správy sme schválili.
Dubovický, Richard, poslanec NR SR (2024-10-02):
Ďakujem za slovo, pán predsedajúci. Veľmi pekne si to, Janka, zhrnula. Musím povedať, že podľa koalície aj tak na konci dňa nebudeš mať pravdu, lebo... Koalícia kritizuje Matoviča, že ako zobral samosprávam, ale v návrhoch, ktoré momentálne prichádzajú, robia to isté. A ak budú tvrdiť opak, je to zavádzanie a klamstvo. A áno, bude to mať dopad na rodiny a zopakujeme to ešte raz, podľa našich analytických údajov priemernú rodinu to vynde na tisíc euro ročne. Čo sa týka reformy, ktorú si spomenula, túto považujem ako zlyhanie všetkých predchádzajúcich vlád, lebo reformu verejnej správy urobili štáty Európskej únie niektoré aj pred dvadsiatimi rokmi a takáto reforma priniesla ďalšie milióny do štátneho rozpočtu. My takúto reformu už nevyhnutne potrebujeme. Nevyhnutne a len pri konzervatívnom prepočte, konzervatívnom, to ešte neni ten najkrajnejší, vieme ušetriť 300 mil. eur a tých 300 mil. eur dať samosprávam. A na záver by som iba doplnil, že Inštitút finančnej politiky rezortu financií dával odporúčania minulý rok, ako správne konsolidovať, a práve tento inštitút, a opravte, opravte ma, ak sa mýlim, pán minister, ešte stále je funkčný, oni práve tvrdili, že v prvom rade rezorty majú šetriť samé na sebe v rámci konsolidačného balíčka. Práve tento inštitút, ktorý je pod gesciou ministerstva financií. Ďakujem.
Jurinová, Erika, podpredsedníčka NR SR (2015-03-19):
Ďakujem veľmi pekne, pán predsedajúci. Vážený pán minister, povedali ste tu kopu naozaj zavádzajúcich informácií. V prvom rade sa mi zdá veľmi čudné, že Istanbulský dohovor, ktorý je naozaj vlastne deklaratórnym politickým dokumentom, nadraďujete nad smernicu Európskej únie, ktorá právne rieši problematiku, ktorá je vcucnutá, problematika domáceho násilia je vcucnutá práve v tejto smernici, o ktorej ste povedali, že rieši minimálne normy v oblasti ochrany a práv obetí. Áno? Toto je, áno, presne jej názov. Nič nebráni tomu však, aby naša legislatíva, ktorá, tak ako ste povedali, naozaj už dnes pripravuje na ministerstve spravodlivosti zákon o obetiach, obsahovala všetky podrobnosti. Práveže tri roky nielen sa snažíme dostať túto tému do Národnej rady, ale naozaj sme aj veľakrát boli na ministerstve a lobovali sme za to, aby bol vytvorený samostatný zákon o ochrane obetí. Nakoniec sa ministerstvo rozhodlo a postupuje naozaj v našom duchu, teda nie je to na základe len našich požiadaviek, samozrejme, ale sme radi, že si to osvojili. Preto sa mi zdá úplne scestné robiť paralelnú prácu pri vytvorení zákona o domácom násilí. Nikto nepochybuje o tom, že je to naozaj špecifický druh, ale nevidím dôvod, prečo by mala vzniknúť ďalšia právna norma. Prečo pri Istanbulskom dohovore, kde hovoríte, že chýba nám ratifikácia, tak na ňu tlačíte, keď, áno, Slovenská republika podpísala tento dohovor, ale s výhradou ratifikácie. Takže opäť poviem, smernica je niečo viac ako Istanbulský dohovor, ktorý navyše vyvoláva veľmi veľkú kontroverziu v spoločnosti. Neviem, prečo sa dávate ovplyvňovať takýmto spôsobom. Pán minister, ja by som vám veľmi rada navrhla, aby sme urobili jedno stretnutie s ministerstvom vaším, s ministerstvom spravodlivosti, pán minister spravodlivosti... (Prerušenie vystúpenia časomerom.)
Dostál, Ondrej, poslanec NR SR (2018-11-29):
Doplňujúca otázka. Pán minister Richter, vy ste tiež doktor práv a váš titul JUDr. aj vaša rigorózna práca boli v minulosti rozoberané v médiách, tak očakával by som, že sa mi vyjadríte, lebo predpokladám, že vy ste sa so svojou rigoróznou prácou natrápili a poctivo ste si ju, poctivo ste si ju napísali a obhájili v súlade s právnymi predpismi. Tak či vám neprekáža, že na poste druhého najvyššieho ústavného činiteľa tejto krajiny je usvedčený plagiátor, človek, ktorý evidentne odpísal svoju rigoróznu prácu z učebníc a z iných kníh. Predpokladám, že človeku, ktorý poctivo prišiel k svojmu titulu JUDr., by také niečo mohlo a malo prekážať. Preto sa pýtam, či to neprekáža aj doktorovi práv Jánovi Richterovi.
Hlina, Alojz, poslanec NR SR (2013-10-24):
Ďakujem veľmi pekne. No, naozaj ma prekvapil ten záver toho slova, že teda vášho vystúpenia o nemorálnosti. Keby sme žili v normálnej krajine, tak nejaký Senčák, ja neviem, kto je Senčák, vyletí tak, že nestihne dvere zavrieť. A vás by Fico potichu upratal. By to, prosím vás, je to zlé, po potichučky. To, že ste nás donútili toto urobiť, je dôsledok toho, že nežijeme v normálnej krajine. A vy sa tu postavíte a budete vravieť niečo o morálke a kontruje vám Blaha. To je úplne malebné. Ja milujem túto krajinu, milujem tento parlament. Naozaj, to sú úchvatné veci, ktoré sa tu stávajú. Prosím vás, ja sa v mojom vystúpení pokúsim vám zodpovedať na veľa otázok, prečo tam už dávno nemáte byť. Dávno! Nielen kvôli vrtuľníku, ale aj kvôli vrtuľníku. Len prosím vás, skôr ako ho poviem, mi povedzte jednu vec. Vy ste v tom vašom vystúpení bagatelizovali doletovú vzdialenosť 10 minút. Aby som bol naozaj správny v mojom vystúpení, mysleli ste rozdiel doletovej vzdialenosti 10 minút medzi stanicami Nitra – Skalica, Žilina – Skalica alebo ste mysleli Bratislava – Skalica? To sú dosť závažné veci. Lebo pokiaľ ste mysleli Žilina – Skalica, Nitra – Skalica, to znamená ten vrtuľník, ktorý tam bol, ale už nebol, alebo ste mysleli Bratislava – Skalica a Žilina – Skalica, kde vôbec nebol, resp. nemohol zlietnuť preto, lebo ste si nerobili svoju prácu. Neverím tomu, že tam je doletový rozdiel 10 minút. Tomu ja naozaj neverím. Prosím vás, tam si zavolajte, nejaký stav tam máte, nech vám to zodpovie, ale niekto, kto tomu naozaj rozumie. Vážení, to, že sa tu postavíte, to, že tu takto skáčete, hýbkate tu, tlieskate, však sa pozrite, čomu tlieskate? Vy ste nás donútili, donútili toto urobiť. Vy ste sa mali upratať sami u seba. Sami u seba ste sa mali upratať, Zvolenská tam už dávno nemala byť, mal tam byť niekto iný a malo byť za tým ticho. Vy to robíte!
Kremský, Peter, poslanec NR SR (2020-05-12):
Ďakujem. Zvolávam schôdzu výboru pre hospodárske záležitosti zajtra o 8.30 hod. v miestnosti č. 33. Ďakujem.
Paška, Pavol, predseda NR SR (2013-06-25):
Hlasujeme. (Hlasovanie.) 132 prítomných, 110 za, 1 proti, 19 sa zdržalo, 2 nehlasovali. Zvolili sme kandidáta Jána Horkoviča na vymenovanie prezidentom Slovenskej republiky za člena Regulačnej rady. Ďalej.
Aštaryová, Zuzana, poslankyňa NR SR (2011-07-12):
Takže, pán predsedajúci, dajte hlasovať o pozmeňujúcom a doplňujúcom návrhu poslanca Ľubomíra Petráka. Pán poslanec, hlasujeme o vašich pozmeňujúcich návrhoch 1 až 5 spoločne a o bode 6 je bezpredmetné hlasovať, lebo sme o ňom hlasovali pred chvíľkou.
M. Hort, podpredseda NR SR: (2009-06-23):
A slovo má pani poslankyňa Jana Vaľová.
Grendel, Gábor, podpredseda NR SR (2022-09-27):
S ďalšou faktickou poznámkou pán poslanec Ľudovít Goga.
Hlina, Alojz, poslanec NR SR (2014-10-28):
Ale vy ma nechajte, prosím vás pekne, v tejto chvíli rozprávať, lebo toto je skutočnosť, ktorá je meritórna, čo tu prejednávame.
Gál, Gábor, poslanec NR SR (2011-02-08):
Ďakujem za slovo. Vážený pán predsedajúci, vážené dámy, vážení páni, dovoľte, aby som uviedol návrh novely zákona o štátnom občianstve v mene troch poslancov. Máme tu návrh novely zákona o štátnom občianstve už v druhom čítaní. Prvé čítanie prebehlo viac pred štvrťrokom. Dúfam, že ten čas sme využili veľmi prospešne, múdro, v prospech našich občanov. Aj tých, ktorí vinou tej zlej novely zákona o štátnom občianstve z minulého roka prišli o štátne občianstvo Slovenskej republiky, hoci to sami nežiadali. Mám tu tabuľku z ministerstva vnútra, z ktorej jednoznačne vyplýva, že vinou tejto poslednej novely prišlo o štátne občianstvo Slovenskej republiky dvadsaťpäť osôb, pričom jedna osoba nadobudla občianstvo Maďarskej republiky napriek tomu, že to bolo mementom celej tejto typizovanej novely. Je jasné, že dnes platný právny stav trestá všetkých, ktorí nadobudli štátne občianstvo tretieho štátu bez rozdielu na to, že o aký štát ide. Sme asi jediný štát, ktorý nestojí o svojich občanov. Pred prijatím zákona v maďarskom parlamente tej zmeny ich zákona však nám tento inštitút dvojakého štátneho občianstva vôbec nevadil. Tak čas ukázal, že by nám to nemalo vadiť ani teraz. Nechcem opakovať svoje vystúpenie z prvého čítania, preto len takto v krátkosti vás, pani poslankyne, páni poslanci, chcem požiadať o podporu tejto novely, ktorá jednak vymedzí, čo to je štátne občianstvo, aký je to vzťah k štátu. Na druhej strane ustanovuje, že my neuznávame štátne občianstva takých zväzkov, ktoré sa nezakladajú do nejakých faktických vzťahov s tým ďalším štátom. A po tretie tým, ktorí stratili v dôsledku tej nešťastnej novely svoje štátne občianstvo, aby to štátne občianstvo mohli nadobudnúť naspäť. Čiže riešenie celej problematiky, samozrejme, je potrebné dať do súvislosti aj s tým ďalším návrhom, ktorý nasleduje po tomto návrhu zákona, a to je zákon o štátnej službe príslušníkov ozbrojených síl a štátnej službe, na ktorom sme sa kompromisne dohodli. Ešte na záver takú pikošku vám poviem, lebo ako predkladateľ tohto zákona som sa zúčastňoval viacero zasadnutí výborov, ktoré sa s týmto návrhom novely zákona zaoberali. A boli tam uvedené rôzne príklady, že k čomu to prirovnať. Tak vzišiel z toho taký zaujímavý príklad, že ak vám sused púšťa hudbu nahlas, ktorá vás vyrušuje, tak nezbijete kvôli tomu svojho syna, aj keď tá hudba sa mu možno páči, ale idete si to vydiskutovať so svojím susedom. Pán predsedajúci, ja som skončil.
Grendel, Gábor, podpredseda NR SR (2023-02-08):
Ešte s faktickou poznámkou pán poslanec Milan Kuriak.
Figeľ, Ján, podpredseda NR SR (2015-06-17):
Ďakujem aj ja. Žiada si záverečné slovo pán spravodajca? Nie je tomu tak. Prerušujem rokovanie o tomto bode programu. Pristúpime k druhému bodu, k druhému čítaniu o vládnom návrhu zákona, ktorým sa mení a dopĺňa zákon č. 245/2008 Z. z. o výchove a vzdelávaní – teda školský zákon – a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Tento vládny návrh zákona je uvedený pod tlačou č. 1498. Spoločná správa má označenie 1498a. Teraz požiadam pána ministra školstva, vedy, výskumu a športu Slovenskej republiky, pána Juraja Draxlera, aby tento vládny návrh zákona odôvodnil. Nech sa páči, pán minister. (Rokovanie o vládnom návrhu zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1498.)
Kollár, Boris, predseda NR SR (2020-07-09):
Vážené pani poslankyne, páni poslanci, pokračujeme v prerušenom rokovaní. Skôr ako budeme hlasovať o prerokovaných bodoch programu, chcem vás informovať, že vláda Slovenskej republiky doručila Národnej rade dva nové návrhy na skrátené legislatívne konania, a to o vládnom návrhu novely zákona č. 468/2019 Z. z. o štátnom rozpočte na rok 2020 (tlač 169) a o vládnom návrhu novely zákona č. 176/2015 Z. z. o komisárovi pre deti a komisárovi pre osoby so zdravotným postihnutím (tlač 171), ako aj vládne návrhy zákonov pod tlačami 170 a 172. Preto v mene štyroch poslaneckých klubov, za OĽANO, SME RODINA, SaS a ZA ĽUDÍ, podávam návrh na zaradenie týchto nových bodov do programu 9. schôdze. Navrhujem, aby sme tieto dva návrhy vlády prerokovali budúci týždeň v utorok 14. júla 2020 o 9.00 hod. a následne aby sme o nich dali hlasovať. Ak Národná rada rozhodne o skrátených legislatívnych konaniach, navrhujem, aby sme bezprostredne pristúpili k prvým čítaniam a následne po ich prerokovaní by sme hlasovali. Je všeobecný súhlas? (Súhlasná i nesúhlasná reakcia pléna.) Ak nie, prosím, prezentujme sa, dávam o tom hlasovať. (Hlasovanie.) Prítomných 140 poslancov, za 89, proti 24, zdržalo sa 26, nehlasoval 1. Konštatujem, že sme zaradili tieto nové body do programu 9. schôdze a určili sme termíny ich prerokovania. Teraz pristúpime k hlasovaniu v prvom čítaní o vládnom návrhu zákona o ekologickej poľnohospodárskej výrobe (tlač 138), bod 10 schváleného programu. Dávam slovo spravodajkyni, ktorú určil navrhnutý gestorský výbor pre pôdohospodárstvo a životné prostredie, poslankyni Jarmily Halgašovej, aby hlasovanie uviedla. (Hlasovanie o vládnom návrhu zákona o ekologickej poľnohospodárskej výrobe , tlač 138.)
Bugár, Béla, podpredseda NR SR (2018-06-21):
Ďalej v rozprave vystúpi pán poslanec Krajčí.
P. Hrušovský, predseda NR SR: (2005-02-03):
(Hlasovanie.) 143 prítomných, 117 za, 26 sa zdržalo. Návrh zákona do druhého čítania sme schválili. Prosím ďalší návrh.
Grendel, Gábor, podpredseda NR SR (2020-09-29):
Ďalší v rozprave vystúpi pán poslanec Liba.
M. Číž, podpredseda NR SR: (2008-05-21):
Takže, vážené kolegyne, kolegovia, otváram šiesty rokovací deň 21. schôdze Národnej rady Slovenskej republiky. O ospravedlnenie svojej neúčasti na dnešnom rokovacom dni písomne požiadali títo poslanci: pán poslanec Ľuboš Micheľ, Iveta Radičová, Beata Sániová, Ján Slota. Na zahraničnej pracovnej ceste je poslanec Národnej rady Slovenskej republiky Ivan Štefanec. Teraz budeme pokračovať v prerušenej rozprave v druhom čítaní o vládnom návrhu zákona o výchove a vzdelávaní, takzvaný školský zákon a o zmene a doplnení niektorých zákonov, tak ako je to uvedené v tlači 560. Do rozprave je ešte písomne prihlásený pán poslanec Daniel Lipšic, ktorému odovzdávam slovo. Po jeho vystúpení bude možné prihlásiť sa do rozpravy ústne.
P. Paška, predseda NR SR: (2009-02-03):
(Hlasovanie.) 144 prítomných, 87 za, 57 sa zdržalo. Ďakujem pekne, pani spravodajkyňa. Konštatujem, že sme opätovne po prerokovaní schválili zákon, ktorý vrátil pán prezident, a to zákon č. 193/2005 Z. z. o rastlinolekárskej starostlivosti. Teraz poprosím pána poslanca Imreho Andruskóa, aby uviedol v druhom a treťom čítaní hlasovanie o zákone z 3. decembra 2008, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 462/2008 Z. z. , tlač 881. Opäť upozorňujem, že potrebujeme minimálne 76 hlasov na prelomenie veta pána prezidenta.
Bužo, Lukáš, poslanec NR SR (2023-12-13):
Roman, ja ti chcem tiež poďakovať za to, že si zhrnul veci, ktoré síce sa opakujú v tomto pléne, ale je potrebné, aby sa opakovali, lebo sú to veci, ktoré sú nie pre dobro ľudí, ale pre to, aby sme sa vracali v čase. A chcem povedať, že pred rokom som bol na tej opačnej strane, nebol som poslanec, bol som radový občan, ktorý bol zamestnaný, ktorý pracoval a vnímal veci, ktoré vláda robila, a môžem povedať, že pracoval som v sociálnej sfére, kde som sa stretával s ľuďmi dennodenne z rôznych vrstiev a počúval som tie názory tých ľudí, že vlastne tá odozva pomoci štátu bola cítiteľná. Som zvedavý, čo budú hovoriť ľudia teraz, keď sa prijmú tieto vládne návrhy, tieto zmeny, ktoré fakt nás posúvajú v čase dozadu, nie dopredu. A teším sa na to, ako ľudia spočítajú nám všetkým všetko, lebo najväčší bič sú stále ľudia pre politikov a ďakujem všetkým ľuďom, ktorí chodia na protesty, všetkým ľuďom, ktorí nesúhlasia s tým, čo sa tu deje, lebo jasne ukazujú to, že tieto veci, ktoré tu dnes preberáme a ku ktorým sa vyjadrujeme, sú veci, ktoré vás vôbec neposúvajú dopredu, ale presne opačne. Posúvajú nás dozadu, pár rokov dozadu. Ďakujem, Roman.
Novotný, Viliam, poslanec NR SR (2014-09-09):
Ďakujem pekne. Dával som pozor, keď vystupoval pán minister Richter, a začal teda tým, že poďme sa venovať meritu veci, prečo je tu skrátené legislatívne konanie. A potom povedal, že musel čakať na materiál zo Štatistického úradu, aby vedel, ako to vyzerá s vývojom dôchodkov, ako vyzerá kôš, na ktorý potrebujeme nastaviť tieto dôchodky. No len to stále nedáva odpoveď na to, prečo sme v skrátenom legislatívnom konaní, lebo vystúpenie pána poslanca Mihála jasne hovorilo o tom, že aj neskôr sme valorizovali už vianočný dôchodok alebo tieto vianočné dôchodky v predchádzajúcich rokoch. Čiže to nedáva odpoveď na to, prečo v skrátenom legislatívnom konaní s odôvodnením, že môže dôjsť k ohrozeniu základných ľudských práv a slobôd, predkladáte tento návrh zákona, pán minister. A tomu ste sa potom už ďalej ani nevenovali, lebo ste hovorili o medzigeneračnej solidarite, o tom, že nemáme stavať mladých proti starým. Ale veď tu nikto nestavia mladých proti starým. Ale ja vo svojom vystúpení potom k riadnemu prvému čítaniu tohto návrhu zákona budem hovoriť aj o tom, aby s rovnakou pozornosťou, ako sa venuje táto vláda istôt dôchodcom, ste sa venovali aj pracujúcim rodinám, aj pracujúcim rodičom, ktorí majú deti. Neviem, či viete, v akej situácii je rodina, kde dvaja pracujúci rodičia majú jedno dieťa a chceli by mať druhé a začínajú počítať, že im to naozaj nevychádza, pretože budú mať taký výpadok príjmov. Potom ste hovorili o tom, že vám záleží na mladých, pretože je tu predložený aj návrh zákona, aby ste trošku pomohli dohodárom, mladým ľuďom, ktorí brigádujú. No ale ktože im zaviedol tieto odvody na dôchodok? Prečo osemnásťročný mladý človek, ktorý brigáduje, si má už platiť dôchodkové poistenie? Nebola to náhodou vaša vláda? Tak potom povedzte, že ste to zbabrali a treba to opraviť.
K. Tóthová, poslankyňa: (2007-02-01):
Pán minister – bola som spokojná s odpoveďou – mi uviedol, že toto sa bude realizovať a doslova mi v odpovedi na interpeláciu uviedol, že ministerstvo školstva prostredníctvom krajských školských úradov a prostredníctvom odboru kontroly ministerstva školstva bude vykonávať kontroly na školách a školských zariadeniach, či jednotliví prevádzkovatelia plnia úlohy vyplývajúce z nariadenia vlády. Ja som rada, že som dostala takúto odpoveď, ale pretože v niektorých veciach som maximalista, ktorý ide do dôsledku, tak opätovne interpelujem pána ministra školstva, aby bol taký milý mi oznámiť, ktoré školy, teda na ktorých školách v Bratislavskom kraji a v Košickom kraji boli urobené kontroly a s akým výsledkom. Osobne viem o školách v Bratislave, ktoré v bufetoch naďalej predávajú striedavo PepsiColu alebo Coca-Colu. Takže by som túto svoju problematiku rada doviedla až do realizačnej roviny, a síce s požiadavkou požiadať, opakujem, o informáciu, ktoré školy boli kontrolované, teda bufety škôl v Bratislavskom kraji a Košickom kraji a s akými výsledkami. Ďakujem za pozornosť.
Pellegrini, Peter, predseda NR SR (2015-02-04):
Ďakujem pekne, pán poslanec. Takže prerušujem rokovanie a vyhlasujem obedňajšiu prestávku. Ešte predtým by som napravil chybu pána podpredsedu Figeľa, ktorý raz privítal študentov, ale teraz tam sedia tí správni a preto vítam študentov osemročného Gymnázia na Bilíkovej z Bratislavy. Ďakujeme vám za návštevu, vitajte u nás. (Potlesk.) Zároveň si dovoľujem ešte informovať kolegov poslankyne a poslancov, že o 14.00 h, pardon, o 14.00 h budeme pokračovať bodmi, ktoré príde predložiť pán minister hospodárstva. (Prestávka.) (Po prestávke.)
Grendel, Gábor, podpredseda NR SR (2021-03-30):
V rozprave teraz vystúpi pán poslanec Borguľa.
Mezenská, Helena, poslankyňa NR SR (2013-09-17):
Ja chcem poďakovať nielen pánovi Lipšicovi, ale aj všetkým tu prítomným poslancom za ich poslaneckú a občiansku statočnosť, za ich spolupatričnosť a výdrž, ktorú počas dnešnej, ja verím, že historickej parlamentnej noci prejavili. Rovnako chcem poďakovať všetkým občanom, ktorí sledujú tento záznam. Sme svedkami boja za záchranu našej krajiny, za záchranu základných princípov demokracie, za záchranu ľudskej dôstojnosti a za záchranu toho, aby sme tu mohli viesť plnohodnotný život. Bez toho, aby sme túto našu krajinu neoslobodili, to možné nebude. Ďakujem všetkým, ktorí vydržali a ktorí nás stále v tomto našom úsilí podporujú. (Potlesk.)
P. Markovič, poslanec: (2008-07-01):
Nepáči sa mi, že tento zákon, tak ako to bolo už spomínané, neprináša do tohto prostredia takmer nič nové, okrem nejakého istého rámca, ťažko uchopiteľného, ktorý začína pri akreditovaní nejakých vzdelávacích zariadení a končí pri udeľovaní dotácií. Mrzí ma najmä, že zákon týkajúci sa mládeže je napísaný takým skameneným spôsobom, ako je napísaný tento zákon z dielne ministerstva. A taký ten spiatočnícky duch pri čítaní tohto zákona ma neopustil od začiatku do konca, snáď až na tu vetu o prideľovaní dotácií a rozhodovaní o dotáciách, ktorá je veľmi moderná a dnešná a dynamická. Chcel by som povedať, že očakávania od takéhoto zákona z môjho pohľadu by mali byť ďaleko iné a tento zákon ich absolútne nespĺňa. Z dynamického prostredia, ktorým určite práca s mládežou je, sa týmto zákonom robí nejaká skamenelina s duchom starých časov. Preto mi dovoľte, aby som na základe § 73 ods. 3 písm. b) dal procedurálny návrh nepokračovať v rokovaní o tomto návrhu zákona. Ďakujem.
P. Hrušovský, predseda NR SR: (2004-04-29):
opakovanej voľbe dvoch členov Rozhlasovej rady podľa zásad, ktoré predložil, a ktoré sme schválili, výbor pre školstvo, vedu a vzdelanie a v prípade, že ani v druhom kole, teda v opakovanej voľbe, nebude zvolený nikto z kandidátov, pristúpime k tretiemu kolu voľby, do ktorého však už postupujú iba tí kandidáti, ktorí získali najviac hlasov v opakovanej voľbe, s tým, že do tretieho kola bude navrhnutý vždy raz taký počet kandidátov, ako máme skutočne aj voliť. Pán poslanec Hort.
Laššáková, Jana, podpredsedníčka NR SR (2012-08-03):
V súlade s rokovacím poriadkom požiadal o slovo pán predseda vlády Robert Fico. Nech sa páči, pán premiér.
Chren, Martin, poslanec NR SR (2014-01-28):
Ďakujem veľmi pekne. Vážená pani predsedajúca, vážený pán minister, dámy a páni, kolegyne, kolegovia, chcem vystúpiť len veľmi krátko a mojím cieľom nie je debatovať o samotnej vecnej podstate predloženého zákona, ale predložiť jeden krátky pozmeňujúci návrh, ktorý má za cieľ jemne poupraviť, možno vylepšiť predložené znenie v smere, ako som presvedčený, že ani samotní legislatívci z ministerstva pôdohospodárstva pôvodne nemali plán postupovať tak, ako jeho znenie hovorí. Predložený pozmeňujúci návrh znie nasledovne: V čl. I sa v bode 3 v § 12a ods. 1 za slová „z predaja potravín“ vkladajú slová „konečnému spotrebiteľovi.“ Koniec pozmeňujúceho návrhu. O čo ide? Samotný návrh zákona ustanovuje, ako sme už debatovali, nové povinnosti vedenia evidencie slovenských výrobkov, administratívne povinnosti v súvislosti s ich nahlasovaním a zverejňovaním. Tak ako je predložený, je tento návrh zákona určený a namierený na výrobcov potravín, ktorí majú z predaja konečnému spotrebiteľovi obrat väčší ako 10 mil. eur ročne. Predložená formulácia zákona však dopadne aj na podniky slovenských výrobcov, a na ktoré, som presvedčený, nebola pôvodne zamierená. Ide napríklad o príklad slovenského podniku, výrobcu potravín, ktorý dodáva svoje produkty len do veľkoobchodov, avšak má napríklad jednu malú podnikovú predajňu, kde časť svojich produktov v malých množstvách umožňuje nakúpiť si aj zamestnancom alebo ľuďom, ktorí lokálne bývajú v mieste produkcie. Napríklad malý slovenský pivovar v stredoslovenskej obci, ktorý dodáva celú svoju produkciu nie konečnému spotrebiteľovi, ale má možno 10-20-tisíc eur tržby ročne aj z tejto svoje malej podnikovej predajne. Predložené znenie zákona je formulované tak, že každý, kto predáva tovar konečnému spotrebiteľovi a zároveň má obrat vyšší ako 10 mil. eur, musí napĺňať všetky na stanovené administratívne povinnosti. Som presvedčený, že úmyslom zákonodarcu ale bolo stanoviť tieto povinnosti iba tomu, kto má ten obrat 10 mil. eur zo samotného predaja konečnému spotrebiteľovi, nie celkový obrat, pričom predaj konečnému spotrebiteľom je zanedbateľný. Preto predkladám tento pozmeňujúci návrh. Som presvedčený, že aj pán minister, ktorý predtým pôsobil na ministerstve hospodárstva, pozná problematiku podnikateľského prostredia. A teda chcem aj týmto poprosiť o zváženie, odstránenie tejto administratívnej povinnosti, ktorá by mohla dopadnúť aj na tých, ktorým nebola pôvodne určená. Ďakujem veľmi pekne za pozornosť a prosím vás o podporu tohto pozmeňujúceho návrhu.
Čaplovič, Dušan, poslanec NR SR (2018-06-19):
Pán predsedajúci, dajte hlasovať o návrhu zákona ako celku s odporúčaním gestorského výboru schváliť.
Glváč, Martin, podpredseda NR SR (2019-09-17):
Ďakujem. S faktickými poznámkami traja poslanci. Končím možnosť prihlásiť sa. Erik Tomáš, nech sa páči.
Martvoň, Anton, poslanec NR SR (2014-11-10):
Ďakujem. Pani predsedajúca, v prvom rade chcem zdôrazniť, že strana SMER sa nebojí občanov a pravidelne medzi nich chodíme, ale čo chcem povedať, pani predsedajúca, chcem vás požiadať, aby ste dohliadali na dodržiavanie rokovacieho poriadku. Nie je normálne, že niekto v stave, pri ktorom všetci pochybujeme, že ten stav nie je trošku iný, tu uráža premiéra, vládu, nás poslancov, a takým spôsobom, že kebyže to robí niekto zo strany SMER, už dávno by ste ho boli zastavili. Vy ste dovolili dokonca aj svojmu straníckemu šéfovi nás tu urážať. Čiže, pani predsedajúca, týmto vás dôrazne žiadam, aby ste zabezpečili dodržiavanie rokovacieho poriadku. Pokiaľ to nezvládate, vzdajte sa funkcie.
Hrnčiar, Andrej, podpredseda NR SR (2016-10-20):
Pán poslanec Kotleba.
Grendel, Gábor, podpredseda NR SR (2022-02-02):
Vyhlasujem teraz rozpravu za skončenú. Chce zaujať záverečné slovo pán navrhovateľ, pán poslanec Sloboda? Nie. Pani spravodajkyňa? Takisto nie. Prerušujem rokovanie o tomto bode programu. Ďalším bodom je návrh skupiny poslancov na vydanie zákona, ktorým sa mení zákon č. 315/2001 Z. z. o hasičskom a záchrannom zbore v znení neskorších predpisov. Návrh zákona je pod tlačou 865. Návrh na jeho pridelenie na prerokovanie výborom je v rozhodnutí č. 897. Dávam teraz slovo pani poslankyni Vladimíre Marcinkovej, aby návrh zákona uviedla. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 315/2001 Z. z. o Hasičskom a záchrannom zbore v znení neskorších predpisov , tlač 865.)
Sloboda, Radovan, poslanec NR SR (2022-03-16):
Vážený pán predsedajúci, v rozprave vystúpil jeden poslanec a nebol podaný žiadny procedurálny návrh. Prosím preto, pán predsedajúci, dajte hlasovať o tom, že Národná rada sa rozhodla prerokovať predmetný návrh zákona v druhom čítaní.
Mierna, Anna, poslankyňa NR SR (2021-09-24):
Hlasovať budeme v stredu o 11.00 hodine. Myslím, že je to 29. septembra. Ďakujem.
Bugár, Béla, podpredseda NR SR (2017-10-18):
Nech sa páči, prezentujme sa a hlasujme o bode 4 zo spoločnej správy. (Hlasovanie.) Prítomných 142 poslancov, za 93, proti 41, zdržalo sa 7 poslancov, 1 nehlasoval. Návrh sme schválili. Nech sa páči.
Hrušovský, Pavol, podpredseda NR SR (2011-05-24):
Panie poslankyne, páni poslanci (Ruch v sále.), pán poslanec Galbavý, prosím, zaujmite miesto, ktoré vám je určené, pán poslanec Galbavý, nevyrušujte pánov poslancov, pán poslanec Gál, pristúpime k hlasovaniu, ako to uviedol pán podpredseda Bugár, o jednotlivých prerokovaných bodoch programu. Chcem ale predtým ešte informovať, že aj na základe záverov rokovania poslaneckého grémia o procedurálnych návrhoch, ktoré súvisia s programom 18. schôdze Národnej rady Slovenskej republiky, budeme hlasovať vo štvrtok o 17.00 hodine, predtým ešte prebehnú medziklubové rokovania, ktoré by mohli znamenať nejaký výsledok aj dohody jednotlivých poslaneckých klubov k sporným procesným otázkam v súvislosti s prerokovávaním, resp. neprerokovávaním návrhov zákonov, ktoré poslanci predložili na rokovanie 18. schôdze Národnej rady Slovenskej republiky. Panie poslankyne, páni poslanci, to je len pre úplnú informáciu toho, o čom aj poslanecké grémium, ktoré zvolal pán predseda, dnes popoludní rokovalo. Teraz poprosím pána poslanca Laurenčíka, aby z poverenia výboru pre obranu a bezpečnosť predložil Národnej rade Slovenskej republiky návrhy hlasovaní o návrhu poslancov Národnej rady Slovenskej republiky Ľudovíta Kaníka a Martina Chrena na vydanie zákona, ktorým sa mení a dopĺňa zákon č. 48/2002 Z. z. o pobyte cudzincov v znení neskorších predpisov . ktorý prerokovávame ako tlač 320, ktorý sme prerušili po rokovaní o hlasovaní v prvom čítaní. Nech sa páči, pán poslanec, poprosím vás o návrh hlasovania.
Hargaš, Ján, poslanec NR SR (2024-06-13):
Ďakujem, ďakujem za slovo, pán predsedajúci. Takejto hojnej účasti sa tento zákon teší. No, ja začnem tým, že keď sme mali tento zákon v prvom čítaní, tak som si dovolil také malé proroctvo, že kompetenčný zákon býva ten zákon, kde je taká tendencia pomerne veľkého počtu pozmeňovákov. Bol by som rád, keby som sa vtedy mýlil, ale nemýlil som sa, pretože tých pozmeňovákov prišlo niekoľko. K obsahu samotného zákona som sa už vyjadroval v prvom čítaní, takže tomu sa nebudem venovať. Pozmeňujúce návrhy sú v zásade niektoré legislatívno-technického charakteru, jeden pozmeňujúci návrh rieši implementáciu plánu obnovy, tu by sa dala povedať výhrada, že je to prílepok k tomuto zákonu, pretože vecne nesúvisí s touto úpravou, ani nebol prerokovaný na zdravotníckom výbore, ale budiž. Ale jeden pozmeňujúci návrh, ktorý naozaj teda stojí za zmienku a bol predložený vo výbore pre verejnú správu a regionálny rozvoj, sa týka rušenia Rady pre štátnu službu. Rada pre štátnu službu, a teraz neviem, pán predsedajúci, lebo máme dve minúty do hlasovania, ja to budem mať na dlhšie, takže možno by som rád, asi, asi radšej prerušil a potom tú myšlienku... (Prerušenie vystúpenia predsedajúcim.)
Danko, Andrej, podpredseda NR SR (2023-12-13):
Poslanec Grendel.
Hrušovský, Pavol, podpredseda NR SR (2010-10-13):
Pán poslanec Štefanec.
Paška, Pavol, predseda NR SR (2013-03-25):
Pán poslanec, chcete reagovať? Nech sa páči.
Číž, Miroslav, podpredseda NR SR (2015-03-13):
Ďakujem, pán podpredseda. Teraz dávam slovo spravodajcovi opäť, ktorého určil navrhnutý gestorský výbor. Slovo má pán poslanec Jaroslav Demian.
M. Číž, podpredseda NR SR: (2007-09-11):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa preto, kto sa do rozpravy hlási ústne? Ak nikto, uzatváram možnosť podať ústnu prihlášku do rozpravy. Vyhlasujem všeobecnú rozpravu za skončenú a ďakujem spravodajcovi a prerušujem rokovanie o tomto bode programu. Pán minister, prirodzene, ešte pán podpredseda vlády zostane. Pokračujeme prvým čítaním o vládnom návrhu zákona o zvýšení výsluhových dôchodkov zo sociálneho zabezpečenia policajtov a vojakov v roku 2007 . Tento vládny návrh zákona máme ako tlač 383 a návrh na jeho pridelenie výborom je v tlači predsedu Národnej rady pod č. 382. Nech sa páči, pán podpredseda.
Kaščáková, Renáta, poslankyňa NR SR (2019-09-10):
Rada by som teda zareagovala. Áno, pán kolega Senko, tak, samozrejme, cirkvi sú radi, že sa im zvyšujú dotácie. Samozrejme, ja rozumiem, že za toho stavu, akým dnes fungujú, tak každá takáto diskusia s vládou je, je pre nich sympatická a vítajú ju, takže ja neupieram to, že tieto dialógy sa, sa vedú dlhodobo a tie snahy o to, aby im bolo prilepšené, sú tu, sú tu dlho, a, samozrejme, budú, budú všetkými desiatimi za. Pán Hrnko, no vy ste (povedané so smiechom) teraz dokázali, že je to naozaj veľmi citlivá téma, a nakoniec aj váš rečník, ktorý nasledoval po vás. Je to citlivá téma, kto..., do ktorej sa, bohužiaľ, vznášajú najmä emócie. Ja som sa snažila vo svojom príspevku čo najracionálnejšie a najvecnejšie, a pokiaľ možno, s kľudom vysvetliť iba tie dôvody, ktoré nás vedú k tomu, že za tento návrh nezahlasujeme. Prekvapilo ma, že hovoríte o vás veriacich. Trošku sa mi to nezlučuje s minulosťou vašou v pôsobení v komunistickej strane, ktorá, pokiaľ viem, prenasledovala veriacich. Ja za seba môžem povedať, že som takisto veriaca, dokonca praktizujúca kresťanka katolíčka, ale napriek tomu si myslím, že odluka cirkvi od štátu by bola dobrá aj pre samotných, samotné cirkvi a dokonca viem, pretože tie diskusie dlhodobo sledujem, že aj v samotnej katolíckej cirkvi tieto úvahy sú, sú časté aj legitímne. Koniec koncov odluka cirkvi od štátu bola nastolená vlastne hneď po Nežnej revolúcii, kedy, vieme dobre, ako, ako cirkev citlivo reagovala práve na tú zviazanosť cirkvi so štátom, ktorá bola za čias socializmu. Takže myslím, že treba menej emócií a skôr vecnú diskusiu. (Reakcia z pléna.)
Holeva, Viliam, poslanec NR SR (2014-01-28):
Teraz, prosím, dajte hlasovať o bode 24 s odporúčaním gestorského výboru neschváliť.
P. Paška, predseda NR SR: (2009-06-30):
(Hlasujeme.) 123 prítomných, 1 za, 103 proti, 16 sa zdržalo, 3 nehlasovali. Tento bod sme neschválili.
Figeľ, Ján, podpredseda NR SR (2014-10-30):
S poslednou faktickou, nech sa páči, Viera Tomanová
Pčolinský, Peter, podpredseda NR SR (2023-05-24):
Ďakujem. Kolegovia, kde sme teraz? (Reakcie z pléna.) Skončila písomná? (Reakcie z pléna.) O. K. Pýtam sa, kto sa chce prihlásiť do ústnej rozpravy. Pán kolega Susko, nechcete sa prihlásiť do ústnej? Nechcete, ešte raz? Určite? Nikto viac? (Reakcie z pléna.) Marek Šefčík, do ústnej nechceš? (Reakcie z pléna.) Dobre. Končím možnosť prihlásenia sa do ústnej rozpravy. Pán poslanec Dostál, nech sa páči. (Krátka pauza.) Chcem len upozorniť, že ďalší bod je Trestný poriadok Igora Matoviča, čiže pôjde Milan Vetrák.
Jurinová, Erika, podpredsedníčka NR SR (2012-07-03):
Ďakujem. Vyhlasujem týmto všeobecnú rozpravu za skončenú. Chce k rozprave zaujať stanovisko pán navrhovateľ? Pani spravodajkyňa? Ďakujem pekne. Týmto sme vyčerpali všetky body programu. (Potlesk.) Prerušujem rokovanie o tomto bode programu a päťminútová, pätnásťminútová prestávka... (Reakcie z pléna.) Desaťminútovú prestávku. Budeme pokračovať hlasovaním. (Prestávka.)
P. Hrušovský, podpredseda NR SR: (2001-10-04):
(Hlasovanie.) Prítomných 98, za návrh 90, zdržalo sa 5, nehlasovali 3. Uvedené body zo spoločnej správy sme schválili. Ďalšie návrhy, pán poslanec. M. Fehér, poslanec: Ďalšie návrhy neodzneli, navrhujem, pán predsedajúci, aby ste dali hlasovať o tom, že Národná rada prerokuje návrh zákona v treťom čítaní ihneď.
R. Fico, predseda vlády SR: (2007-05-17):
Neprítomný dnes bude podpredseda vlády Slovenskej republiky pán Čaplovič, ktorý sa nachádza na zahraničnej pracovnej ceste v Srbsku a bude ho zastupovať podpredseda vlády a minister školstva pán Mikolaj. Z dôvodu prijatia ministra vnútra Rakúska nebude prítomný ani podpredseda vlády a minister vnútra pán Kaliňák, zastúpi ho podpredseda vlády Slovenskej republiky a minister spravodlivosti Slovenskej republiky pán Harabin. Rovnako z dôvodu zahraničnej pracovnej cesty do Bulharska nie je prítomný minister zahraničných vecí pán Kubiš, zastúpi ho minister kultúry pán Maďarič. A prítomný nie je ani pán minister obrany Kašický, ktorý je na zahraničnej pracovnej ceste v Poľsku, ale jemu neboli položené žiadne otázky, preto nie je potrebné poveriť niekoho zastupovaním. Pán predseda Národnej rady, som pripravený odpovedať na otázky.
Dubačová, Viera, poslankyňa NR SR (2019-03-28):
Ďakujem.
Šimko, Jozef, poslanec NR SR (2020-09-23):
Ďakujem. Ďakujem veľmi pekne, vážení kolegovia, za vaše pripomienky. Snáď ešte dve myšlienky. Ono sa určite pamätáte aj vy na to, že keď sme bojovali za R2 Zvolen – Košice, sám pán Bugár s pánom Érsekom protestovali pred Soroškou, aby sa stavala, staval tam tunel. Naši chlapci urýchľovači v Rimavskej Sobote vozili na chrbte truhlu, aby protestovali, aby to bolo čím skôr ukončené. Dnes je situácia skutočne taká, vážení priatelia, že pán minister Doležal nezaradil R2 ako investíciu do prvej šesťdesiatky. Je to hanba, pretože my sme úplne, juh Banskobystrického samosprávneho kraja, my sme úplne odpílení. A hovoria, že si to nevyžaduje situácia. Ale prečo si to nevyžaduje? Lebo ľudia z Košíc, z východu chodia smerom na D1 alebo odbáčajú smerom z Košíc na juh po maďarských diaľniciach. A tu je ten obrovský problém. Kolegovia, ak ste pozerali minulý týždeň, áno, televíziu, tam napríklad z Levíc občania hovorili o tom, lebo Levičania, lebo obchvat Levíc je na prvom mieste. Samotní občania z Levíc hovorili o tom, že v danom prípade ani nepotrebujú ten obchvat Levíc, a oni ho dali na prvé miesto, ale nám dole na juhu Banskobystrického samosprávneho kraja R2, ktorá mala byť hotová v roku 2012, na to úplne zabudli. Tak tu niekde je chyba. To znamená, bývalá vláda presadzovala ešte vtedy s MOST-om – HÍD, s pánom Érsekom a s pánom Bugárom, a súčasná vládna garnitúra, bohužiaľ, R2 nedá do prvej šesťdesiatky. Tak je to hanba a zato vás, prosím vás, vyzývam, aby ste ten zákon, aby ste tento zákon podporili, aby sme sa mali my, ktorí žijeme tam na juhu Banskobystrického kraja, východniari hore v kraji Prešov, aby sme sa mali o čo oprieť. Aby sme mohli povedať, pán minister, nezabúdajte, je tu zákon, ktorý platí aj pre vás. Ďakujem pekne.
Hrušovský, Pavol, podpredseda NR SR (2010-09-07):
Pán poslanec Čaplovič bol jediným poslancom prihláseným písomne do rozpravy. Pýtam sa, či sa chce niekto do rozpravy prihlásiť ústne. Konštatujem, že nie je tomu tak, preto vyhlasujem rozpravu o tomto bode za skončenú. Ďakujem pánovi spoločnému spravodajcovi. A poprosím teraz pani ministerku spravodlivosti, aby z poverenia vlády Slovenskej republiky uviedla Národnej rade Slovenskej republiky vládny návrh zákona, ktorým sa mení a dopĺňa zákon o Súdnej rade a o zmene a doplnení niektorých zákonov, ktoré prerokovávame ako tlač 59. Pani ministerka, máte slovo. (Rokovanie o vládnom návrhu zákona, ktorým sa mení a dopĺňa zákon č. 185/2002 Z. z. o Súdnej rade Slovenskej republiky a o zmene a doplnení niektorých zákonov v znení neskorších predpisov , tlač 59.)
Grečková, Lea, poslankyňa NR SR (2015-06-17):
Vážený pán predseda, v rozprave vystúpila jedna poslankyňa. Nepodala žiadne procedurálne návrhy, preto, prosím, dajte hlasovať o tom, že Národná rada sa uzniesla v súlade s rokovacím poriadkom prerokovať predložený návrh zákona v druhom čítaní.
Zajačik, Vladimír, poslanec NR SR (2021-11-10):
Ďakujem pekne, pán predsedajúci. Vážený pán minister, kolegyne, kolegovia, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona (tlač 690). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že vládny návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady pre pôdohospodárstvo a životné prostredie a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
Hrušovský, Pavol, predseda NR SR (2011-11-29):
Pán poslanec Ondruš a Jasaň chcú faktickými poznámkami reagovať na vystúpenie pána ministra. Končím možnosť ďalších prihlášok do faktických. Nech sa páči, pán poslanec Jasaň, Ondruš.
Ďuriš Nicholsonová, Lucia, podpredsedníčka NR SR (2017-04-07):
Poprosím vás o kľud v rokovacej sále. Ďakujeme pekne, pán poslanec Vašečka, za mňa máte absolútne teda súhlas k tomuto procedurálnemu. (Reakcie z pléna.) Určite budem dávať pozor na to, aby sa všetci správali tak, ako sa majú. Otváram všeobecnú rozpravu. Ako prvý v rámci rozpravy vystúpi pán minister Richter. Nech sa páči.
Poliačik, Martin, poslanec NR SR (2010-12-09):
Ja mám dve veci, pán predseda, z nejakého dôvodu pri hlasovaní o jazykovom zákone som hlasoval „za“, ale vypísalo ma, ako keby som nehlasoval. Takže uvádzam do zápisu, hlasoval som „za“. A druhá vec, mám procedurálny návrh, aby sme bod č. 42, ktorý bol včera presunutý na koniec schôdze z dôvodu, že musia byť dodržané lehoty, posunuli na utorok ráno, hneď potom jednom, ktorý tam bol už navrhnutý.
Blaha, Ľuboš, podpredseda NR SR (2023-12-12):
Pán poslanec Michal Sabo.